พระราชกฤษฎีกากำหนดให้ผลิตภัณฑ์อุตสาหกรรมยางล้อสูบลม : ข้อกำหนดด้านเสียงจากยางล้อที่สัมผัสผิวถนนการยึดเกาะถนนบนพื้นเปียก และความต้านทานการหมุนต้องเป็นไปตามมาตรฐานพ.ศ. ๒๕๖๑ สมเด็จพระเจ้าอยู่หัวมหาวชิราลงกรณ บดินทรเทพยวรางกูรให้ไว้ ณ วันที่ ๒๕ ธันวาคม พ.ศ. ๒๕๖๑เป็นปีที่ ๓ ในรัชกาลปัจจุบันสมเด็จพระเจ้าอยู่หัวมหาวชิราลงกรณ บดินทรเทพยวรางกูรมีพระราชโองการโปรดเกล้าฯ ให้ประกาศว่าโดยที่เป็นการสมควรกำหนดให้ผลิตภัณฑ์อุตสาหกรรมยางล้อสูบลม: ข้อกำหนดด้านเสียงจากยางล้อที่สัมผัสผิวถนน การยึดเกาะถนนบนพื้นเปียก และความต้านทานการหมุนต้องเป็นไปตามมาตรฐาน และได้มีการดำเนินการตามความในมาตรา ๑๘แห่งพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม(ฉบับที่ ๖) พ.ศ. ๒๕๔๘ แล้วอาศัยอำนาจตามความในมาตรา๑๗๕ ของรัฐธรรมนูญแห่งราชอาณาจักรไทย และมาตรา๑๗ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดให้ผลิตภัณฑ์อุตสาหกรรมยางล้อสูบลม: ข้อกำหนดด้านเสียงจากยางล้อที่สัมผัสผิวถนน การยึดเกาะถนนบนพื้นเปียกและความต้านทานการหมุน ต้องเป็นไปตามมาตรฐาน พ.ศ. ๒๕๖๑มาตรา ๒[๑] พระราชกฤษฎีกานี้ให้ใช้บังคับเมื่อพ้นกำหนดสองร้อยเจ็ดสิบวันนับแต่วันประกาศในราชกิจจานุเบกษาเป็นต้นไปมาตรา ๓ในพระราชกฤษฎีกานี้ระดับที่หนึ่งหมายความว่า ข้อกำหนดด้านเสียงจากยางล้อที่สัมผัสผิวถนนที่แสดงค่ามลพิษทางเสียงและความต้านทานการหมุนที่แสดงประสิทธิภาพการประหยัดพลังงานในระดับที่หนึ่ง (stage 1) ตามข้อกำหนดทางเทคนิคยานยนต์ของสหประชาชาติ (UN Regulation No. 117, 02series of amendments) และนำมากำหนดไว้ในคุณลักษณะที่ต้องการในมาตรฐานเลขที่มอก. ๒๗๒๑ - ๒๕๖๐ระดับที่สองหมายความว่า ข้อกำหนดด้านเสียงจากยางล้อที่สัมผัสผิวถนนที่แสดงค่ามลพิษทางเสียงและความต้านทานการหมุนที่แสดงประสิทธิภาพการประหยัดพลังงานในระดับที่สอง(stage 2) ซึ่งมีเกณฑ์กำหนดที่เข้มงวดกว่าที่กำหนดไว้ในระดับที่หนึ่ง (stage 1) ตามข้อกำหนดทางเทคนิคยานยนต์ของสหประชาชาติ (UN Regulation No. 117, 02 series of amendments) และนำมากำหนดไว้ในคุณลักษณะที่ต้องการในมาตรฐานเลขที่มอก. ๒๗๒๑ ๒๕๖๐มาตรา ๔ผลิตภัณฑ์อุตสาหกรรมยางล้อสูบลม :ข้อกำหนดด้านเสียงจากยางล้อที่สัมผัสผิวถนน การยึดเกาะถนนบนพื้นเปียกและความต้านทานการหมุน ต้องเป็นไปตามมาตรฐานเลขที่มอก. ๒๗๒๑ - ๒๕๖๐ ตามประกาศกระทรวงอุตสาหกรรม ฉบับที่ ๔๘๕๖ (พ.ศ. ๒๕๕๙) ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ เรื่อง กำหนดมาตรฐานผลิตภัณฑ์อุตสาหกรรมเสียงจากยางล้อที่สัมผัสผิวถนนการยึดเกาะถนนบนพื้นเปียก และความต้านทานการหมุนลงวันที่ ๑๕ สิงหาคม พ.ศ. ๒๕๕๙ ซึ่งแก้ไขเพิ่มเติมโดยประกาศกระทรวงอุตสาหกรรมฉบับที่ ๕๐๓๖ (พ.ศ. ๒๕๖๑) ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ เรื่อง แก้ไขมาตรฐานผลิตภัณฑ์อุตสาหกรรมเสียงจากยางล้อที่สัมผัสผิวถนน การยึดเกาะถนนบนพื้นเปียก และความต้านทานการหมุน(แก้ไขครั้งที่ ๑) ลงวันที่ ๗ มีนาคม พ.ศ. ๒๕๖๑มาตรา ๕ ผลิตภัณฑ์อุตสาหกรรมยางล้อสูบลมตามมาตรา ๔เฉพาะข้อกำหนดด้านเสียงจากยางล้อที่สัมผัสผิวถนนและความต้านทานการหมุนตามมาตรฐานเลขที่ มอก. ๒๗๒๑ ๒๕๖๐ ให้มีผลใช้บังคับตามระยะเวลาที่กำหนดดังต่อไปนี้(๑)ผลิตภัณฑ์อุตสาหกรรมยางล้อแบบสูบลมสำหรับรถยนต์และส่วนพ่วง กลุ่ม C1 แบบเรเดียล (radial) ตามมาตรฐานเลขที่ มอก. ๒๗๑๘ -๒๕๖๐ ต้องเป็นไปตามข้อกำหนดด้านเสียงจากยางล้อที่สัมผัสผิวถนนและความต้านทานการหมุนที่กำหนดไว้ในระดับที่หนึ่งเมื่อพระราชกฤษฎีกานี้มีผลใช้บังคับ และเมื่อพ้นกำหนดสองปีนับแต่วันที่พระราชกฤษฎีกานี้มีผลใช้บังคับให้ผลิตภัณฑ์อุตสาหกรรมยางล้อแบบสูบลมดังกล่าวต้องเป็นไปตามข้อกำหนดด้านเสียงจากยางล้อที่สัมผัสผิวถนนและความต้านทานการหมุนที่กำหนดไว้ในระดับที่สอง(๒) ผลิตภัณฑ์อุตสาหกรรมยางล้อแบบสูบลมสำหรับรถยนต์เชิงพาณิชย์และส่วนพ่วง กลุ่ม C2 และ C3 แบบเรเดียล (radial)ตามมาตรฐานเลขที่ มอก. ๒๗๑๙ - ๒๕๖๐ ต้องเป็นไปตามข้อกำหนดด้านเสียงจากยางล้อที่สัมผัสผิวถนนและความต้านทานการหมุนที่กำหนดไว้ในระดับที่หนึ่งเมื่อพระราชกฤษฎีกานี้มีผลใช้บังคับ และเมื่อพ้นกำหนดสองปีนับแต่วันที่พระราชกฤษฎีกานี้มีผลใช้บังคับให้ผลิตภัณฑ์อุตสาหกรรมยางล้อแบบสูบลมดังกล่าวต้องเป็นไปตามข้อกำหนดด้านเสียงจากยางล้อที่สัมผัสผิวถนนและความต้านทานการหมุนที่กำหนดไว้ในระดับที่สอง(๓) ผลิตภัณฑ์อุตสาหกรรมยางล้อแบบสูบลมสำหรับรถยนต์เชิงพาณิชย์และส่วนพ่วง กลุ่ม C3 แบบผ้าใบเฉียง (bias) ตามมาตรฐานเลขที่ มอก. ๒๗๑๙ -๒๕๖๐ ต้องเป็นไปตามข้อกำหนดด้านเสียงจากยางล้อที่สัมผัสผิวถนนและความต้านทานการหมุนที่กำหนดไว้ในระดับที่หนึ่งเมื่อพ้นกำหนดสี่ปีนับแต่วันที่พระราชกฤษฎีกานี้มีผลใช้บังคับและเมื่อพ้นกำหนดสองปีนับแต่วันที่ข้อกำหนดด้านเสียงจากยางล้อที่สัมผัสผิวถนนและความต้านทานการหมุนที่กำหนดไว้ในระดับที่หนึ่งมีผลใช้บังคับให้ผลิตภัณฑ์อุตสาหกรรมยางล้อแบบสูบลมดังกล่าวต้องเป็นไปตามข้อกำหนดด้านเสียงจากยางล้อที่สัมผัสผิวถนนและความต้านทานการหมุนที่กำหนดไว้ในระดับที่สองมาตรา ๖ ให้รัฐมนตรีว่าการกระทรวงอุตสาหกรรมรักษาการตามพระราชกฤษฎีกานี้ผู้รับสนองพระราชโองการพลเอก ประยุทธ์ จันทร์โอชานายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือ โดยที่มีความจำเป็นต้องควบคุมผลิตภัณฑ์อุตสาหกรรมยางล้อสูบลม: ข้อกำหนดด้านเสียงจากยางล้อที่สัมผัสผิวถนน การยึดเกาะถนนบนพื้นเปียก และความต้านทานการหมุนเพื่อให้ยางล้อแบบสูบลมสำหรับรถยนต์และส่วนพ่วง และรถยนต์เชิงพาณิชย์และส่วนพ่วงมีมาตรฐานด้านความปลอดภัยที่สอดคล้องกับมาตรฐานสากลเพื่อป้องกันความเสียหายอันอาจจะเกิดแก่ประชาชนกิจการอุตสาหกรรม และเศรษฐกิจของประเทศ ในการนี้ ได้มีประกาศกระทรวงอุตสาหกรรม ฉบับที่๔๘๕๖ (พ.ศ. ๒๕๕๙) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑เรื่อง กำหนดมาตรฐานผลิตภัณฑ์อุตสาหกรรมเสียงจากยางล้อที่สัมผัสผิวถนนการยึดเกาะถนนบนพื้นเปียก และความต้านทานการหมุน ลงวันที่ ๑๕ สิงหาคม พ.ศ. ๒๕๕๙ซึ่งแก้ไขเพิ่มเติมโดยประกาศกระทรวงอุตสาหกรรม ฉบับที่ ๕๐๓๖ (พ.ศ. ๒๕๖๑)ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ เรื่องแก้ไขมาตรฐานผลิตภัณฑ์อุตสาหกรรมเสียงจากยางล้อที่สัมผัสผิวถนน การยึดเกาะถนนบนพื้นเปียก และความต้านทานการหมุน(แก้ไขครั้งที่ ๑) ลงวันที่ ๗ มีนาคม พ.ศ. ๒๕๖๑ และได้มีการดำเนินการจัดให้มีการรับฟังความคิดเห็นของตัวแทนของกลุ่มผู้มีส่วนได้เสียหรือผู้มีประโยชน์เกี่ยวข้องครบถ้วนตามความในมาตรา๑๘ แห่งพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม(ฉบับที่ ๖) พ.ศ. ๒๕๔๘ แล้ว สมควรกำหนดให้ผลิตภัณฑ์อุตสาหกรรมยางล้อสูบลม : ข้อกำหนดด้านเสียงจากยางล้อที่สัมผัสผิวถนนการยึดเกาะถนนบนพื้นเปียก และความต้านทานการหมุน ต้องเป็นไปตามมาตรฐาน จึงจำเป็นต้องตราพระราชกฤษฎีกานี้ชญานิศ/จัดทำ๒๐ มกราคม ๒๕๖๓[๑] ราชกิจจานุเบกษาเล่ม ๑๓๕/ตอนที่ ๑๑๒ ก/หน้า ๑๔๕/๒๘ ธันวาคม ๒๕๖๑